Na temelju članka 31. stavak 13. Zakona o poljoprivrednom zemljištu („Narodne novine“ broj 20/18, 115/18 i 98/19), i članka 30. Statuta Općine Vladislavci („Službeni glasnik“ Općine Vladislavci broj /13, 3/17, 2/18, 4/20, 5/20-pročišćeni tekst, 8/20, 2/21 i 3/21 – pročišćeni tekst), Općinsko vijeće Općine Vladislavci na svojoj 4. sjednici održanoj dana 11. kolovoza 2021. godine, donijelo je

# ODLUKU

# o imenovanju Povjerenstva za zakup poljoprivrednog zemljišta u vlasništvu Republike Hrvatske na području Općine Vladislavci

**Članak 1.**

 Ovom Odlukom osniva se i imenuje Povjerenstvo za zakup poljoprivrednog zemljišta u vlasništvu Republike Hrvatske na području Općine Vladislavci (dalje u tekstu: Povjerenstvo) koje se daje u zakup sukladno Programu raspolaganja poljoprivrednim zemljištem u vlasništvu Republike Hrvatske za Općinu Vladislavci („Službeni glasnik“ Općine Vladislavci broj 3/18) predviđeno za zakup povrat i ostale namjene, te za zakup neizgrađenog građevinskog zemljišta u vlasništvu države koje je u uporabnom svojstvu poljoprivredno zemljište i daje se u zakup na rok do 10 godina, s ugovornom klauzulom o raskidu ugovora nakon završetka vegetativne sezone.

**Članak 2.**

Povjerenstvo čine:

1. Maja Alduk Šakić, mag, iur. - predsjednik Povjerenstva, predstavnik pravne struke

2. dr. sc. Ivica Beraković, dipl. ing. agr.- član, predstavnik agronomske struke

 3. Zlatko Bulić, geodeta, stalni sudski vještak za geodeziju -član, predstavnik geodetske struke

4. Gordana Pehar Kovačević, dipl. iur- član, predstavnik Općinskog vijeća Općine Vladislavci

5.Tajana Habuš, upr. Pravnik - član, predstavnik Općinskog vijeća Općine Vladislavci

**Članak 3.**

Članovi Povjerenstva i članovi njihovih obiteljskih poljoprivrednih gospodarstava ne mogu biti sudionici javnog natječaja za zakup koji su u nadležnosti rada ovog Povjerenstva.

**Članak 4.**

Zadaće Povjerenstva su:

* zaprimanje i razmatranje zahtjeva na javnom natječaju za zakup poljoprivrednog zemljišta u vlasništvu Republike Hrvatske na području Općine Vladislavci,
* izrada i upućivanje prijedloga Općinskom vijeću o izboru najpovoljnije ponude na javnom natječaju za zakup poljoprivrednog zemljišta u vlasništvu Republike Hrvatske na području Općine Vladislavci,
* obavljanje i drugih zadaća i poslova vezanih za javni natječaj za zakup poljoprivrednog zemljišta u vlasništvu Republike Hrvatske na području Općine Vladislavci.

Administrativne poslove za Povjerenstvo radi Jedinstveni upravni odjel Općine Vladislavci.

**Članak 5.**

Ova Odluka stupa na snagu danom donošenja i biti će objavljena u " Službenom glasniku“ Općine Vladislavci.

KLASA: 940-04/21-02/5

UR.BROJ:2158/07-01-21-2

Vladislavci, 11. kolovoza 2021.

**Predsjednik**

**Općinskog vijeća**

Krunoslav Morović, v.r.